# SISEKAITSEAKADEEMIA

**AASTA SPORTLASTE VALIMINE 2022**

**Eesmärk:** Pöörata tähelepanu Sisekaitseakadeemia sportlaste saavutustele ning teavitada nendest kaasõppureid ja töötajaid.

**Kandidaatide esitamine:** Akadeemia **õppuritest ja töötajatest parima 2022. aasta nais- ja meessportlase kandidaate võib esitada** **31. jaanuarini**. Esitamiseks tuleb kirjutada sportlase ees- ja perekonnanimi, kolledž või muu üksus ning 2022. aasta paremad sportlikud saavutused tähtsuse järjekorras.

1. Rahvusvahelised võistlused
2. Eesti MV
3. Ametkondlikud ja üliõpilaste MV
4. SKA MV
5. Muud võistlused (üldistus, mitu võistlust mis aladel, 1-5 paremat tulemust)

Kandideerida võib igaüks, kes tunneb, et on spordialadel häid tulemusi saavutanud.

**Andmed tuleb esitada e-postiga aadressil** **keil-karlis.kalind@kad.sisekaitse.ee****.**

**Tulemuste korrektsuse eest vastutavad kandidaatide esitajad.** Andmete koondaja võib vajadusel esitada tulemuste kohta lisaküsimusi.

**Valimiskomisjon:** Valimiskomisjoni koosseisu kuuluvad õppeprorektor, kolledžite direktorid või nende esindajad, Tallinna, Paikuse ja Väike-Maarja spordivaldkonna juhid ning -õppejõud ja üliõpilasesinduse juhatuse liikmed. Valimiskomisjoni liige ei saa hääletada selles kategoorias, kus ta ise kandideerib (vastavalt töötajate või õppurite arvestuses).

Valimine: Iga valimiskomisjoni liige võib anda tema hinnangul nii parima naissportlase kui parima meessportlase kandidaadile 5 häält, järgmisele 4 häält ja nii edasi kuni paremuselt viiendale 1 hääle. Võidavad enim hääli saanud kandidaadid, häälte võrdsuse korral see sportlane, kellele pakuti rohkem kordi kõrgemat kohta. Valimistel on vaja reastada 5 enda arvates kõige paremat kandidaati mees- ja nais kategooriates ja saata hiljemalt 10. veebruariks e-posti teel aadressile keil-karlis.kalind@kad.sisekaitse.ee.

**Rahva lemmiku valimine:** Akadeemia õppurid ja töötajad valivad oma lemmiku interneti teel hääletuse vormis. See toimub siis, kui kõik kandidaadid on oma kandidatuuri esitanud. Rahva lemmikuks osutuvad enim hääli kogunud kadett ja töötaja. **Parima sportlase valimine nii kadeti kui ka töötaja hulgast on võimalik 2. veebruarist kuni 10. veebruarini.**

**Autasustamine:** Aasta parimaks nais- ja meessportlaseks valituid autasustatakse meenetega. Rahvahääletusel saavad eriauhinna ka enim hääli kogunud kadett ja töötaja.

PARIMATE SPORTLASE VALIMISTE TÄHTAEG on 10. veebruar. Valimiskomisjoni liikmetele edastatakse kandidaatide andmed hiljemalt 2. veebruariks.

Epp Jalakas

spordijuht-vanemlektor